8146 Reeve Road, La Pine, OR 97739 (MLS #201706167) :: Team Birtola | High Desert Realty
8146 Reeve Road
MLS #: 201706167
8146 Reeve Road La Pine, OR 97739 Vreemde Konings - Wilhelm Leuschner - Wapadrant
3 Toe koning Herodes hiervan hoor, was hy, en die hele Jerusalem saam met hom, hewig ontsteld. 4 Hy het toe die priesterhoofde en die skrifgeleerdes van die volk bymekaar geroep en hulle uitgevra oor waar die Christus gebore sou word.
5 Hulle het hom geantwoord: “In Betlehem in Judea, want so is dit deur ’n profeet geskrywe: 6 En jy, Betlehem, gebied van Juda, jy is beslis nie die kleinste onder die leiers van Juda nie. Uit jou sal ’n leier voortkom wat vir my volk Israel ’n herder sal wees.” 7 Daarna het Herodes die sterrekykers in die geheim ontbied en noukeurig by hulle vasgestel wanneer die ster verskyn het.
8 Hy het hulle na Betlehem toe gestuur met die woorde: “Gaan doen noukeurig ondersoek na die Kindjie, en as julle Hom kry, laat my weet, sodat ek ook aan Hom hulde kan gaan bewys.”
9 Nadat hulle die koning aangehoor het, het hulle vertrek; en kyk, die ster wat hulle sien opkom het, het hulle gelei totdat dit gaan staan het bo die plek waar die Kindjie was.
10 Toe hulle die ster sien, was hulle baie bly. 11 Hulle het in die huis ingegaan en die Kindjie saam met Maria, sy moeder, gesien, en hulle het gekniel en aan Hom hulde bewys. Daarna het hulle hulle reissakke oopgemaak en vir Hom geskenke uitgehaal: goud, wierook en mirre. 12 En omdat God hulle in ’n droom gewaarsku het om nie na Herodes toe terug te gaan nie, het hulle met ’n ander pad na hulle land toe teruggegaan.
“Waar is Hy wat as koning van die Jode gebore is?” (vers 2)
Dis interessant dat net 3 persone Jesus die koning van die Jode noem:
Die wyse manne – wat heidene is
Jesus self toe Pilatus vir Hom vra
Pilatus – wat ’n Romein is – op die bord wat bokant sy kop hang
En mens kan goed verstaan dat so min mense Hom “koning” noem. Want Jesus is ’n vreemde koning:
1. Hy word as koning gebore, maar nie sy pa of ma of oumas of oupas is koninklikes nie
2. Hy word as koning gebore, maar niemand weet daarvan nie
3. Hy is koning, maar Hy omring Hom met gewone mense – soms selfs slegte mense
4. Hy is die koning, maar Hy het nie slawe nie – inteendeel, Hy is die een wat die ander dien
5. Hy is koning, maar Hy het geen weermag nie – die een keer toe een van sy volgelinge Hom met ’n swaard beskerm kry hy raas
6. Hy is koning, maar Hy wen deur self dood te gaan – alleen
7. Hy is koning, maar net nadat Hy gewen het, gee Hy pad
Dit is Kersfees – die fees van die geboorte van hierdie vreemde Koning
Dit is Nagmaal – die fees van hierdie Koning wat gewen het deur dood te gaan
Dit is Sondag – die dag waarop ons ook só word
Julle, daarenteen, is ’n uitverkore volk, ’n koninklike priesterdom, ’n nasie wat vir God afgesonder is, die eiendomsvolk van God, die volk wat die verlossingsdade moet verkondig van Hom wat julle uit die duisternis geroep het na sy wonderbare lig.
Ons is ook sulke vreemde konings
1. Ons is ook as konings gebore – nie fisies uit ons ouers wat nie koninklikes is nie, maar met ons wedergeboorte toe ons God se kinders geword het – “My Pa is die Koning, dit maak my ’n prins”
2. Mense rondom ons weet ook nie dat ons konings is nie – ons vergeet dit self baie keer en dink ons is slawe
3. Ons is ook konings wat omring is deur gewone mense – vir wie ons moet lief wees en lei
4. Ons het ook nie slawe nie – ons is die slawe vir die wêreld
5. Ons is konings, maar ons het nie ’n weermag nie, want ons bring vrede “Aan julle is die bediening van versoening toevertrou.” (2 Korintiërs 5:18)
6. Ons is konings, maar ons wen deur self dood te gaan. “Julle het met die ou, sondige mens en sy gewoontes gebreek en leef nou die lewe van die nuwe mens, wat al hoe meer vernuwe word na die beeld van sy Skepper en tot die volle kennis van God.” (Kolossense 3:9-10)
7. Hier is die vangplek – Jesus het nie werklik pad gegee nie! Hy is steeds hier – Hy is in ons! “Dit is die geheimenis wat eeue en geslagte lank verborge was, maar wat nou geopenbaar is aan die mense wat aan Hom behoort. God het besluit om aan hulle bekend te maak hoe seënryk en heerlik hierdie geheimenis vir die nasies is. Die inhoud daarvan is: Christus is in julle, Hy is julle hoop op die heerlikheid.” (Kolossense 1:26, 27)
En dít is die groot eindpunt van Kersfees, van Nagmaal, van Sondag:
Ons is die Konings op hierdie aarde, wat die hoop is vir die wêreld, omdat ons die groot Koning in ons het. Daarom moet ons versoening bring, vrede bring, deur die verlossingsdade te verkondig. Kom ons gaan brei ons koninkryk uit!